[הוקלט ב- 26 באוקטובר 2020.
פיתוח חיסון לנגיף קוביד-19
ושיקולים אתיים סביב ניסויי אתגר אנושיים
תמיד מתפתחים.]
[סופי רוז] באפריל 2020,
עשיתי את מה שרבים רואים כהחלטה מסוכנת.
התנדבתי להידבק באופן מכוון בקוביד-19
הידבקות זו תהיה חלק ממה שנקרא ניסוי אתגר אנושי,
שבו אנשים צעירים ובריאים מקבלים חיסון
ונחשפים במכוון לנגיף שגורם לקוביד-19.
ניסויים אלה עוזרים לחוקרים להבין מהר יותר
אם החיסון עובד.
אני חושבת שהמחקר הזה הוא קריטי,
כי היום אני הולכת לדבר איתכם למשך שש דקות.
בזמן הזה,
בערך 1,250 אנשים יאומתו כנדבקים בקוביד-19.
עשרים ואחד אנשים ימותו.
ואז הדבר הזה יחזור על עצמו שעה אחרי שעה, יום אחרי יום,
עד שנוכל לחסן את רוב שמונה מיליארד האנשים
המושפעים מהמשבר העולמי הזה.
מדענים כבר עובדים מסביב לשעון
בשביל להפוך את החיסונים האלה למציאות.
אבל מה אנחנו צריכים לעשות כשעלות חיי האדם של ההמתנה לאותם חיסונים
עולה מיום ליום?
פה נכנס התפקיד של ניסויי אתגר אנושיים.
הם שונים מניסויי שלב 3 המסורתיים
הנערכים עכשיו,
בהם אנשים מקבלים חיסון או פלצבו
ומתבקשים להמשיך לחיות כרגיל.
כאן, החוקרים צריכים להמתין כדי לראות כמה אנשים הולכים להידבק
בכל בקבוצה.
עד שמספיק מהם נדבקים,
אין לנו מספיק נתונים כדי לדעת אם החיסון עובד.
פיתוח חיסון יעיל בשיטה זו
יכול לקחת חודשים או לפעמים שנים,
וזה דורש אלפי מתנדבים.
ניסוי אתגר עובד מהר יותר
כי החוקרים שולטים בחשיפה,
במקום לחכות לאנשים להידבק.
אז במקום שנה,
אנחנו יכולים לדעת תוך חודש בלבד
אם החיסון נראה יעיל.
במקום אלפי מתנדבים,
ניסוי אתגר מסתמך רק על 50 עד 100.
בגלל שאנחנו יודעים בוודאות
כשאנשים נחשפים וחולים,
ניסויים אלה מאפשרים לנו גם לאסוף נתונים
על השלבים המוקדמים של ההדבקה ועל התגובה החיסונית שלנו.
אי אפשר לאסוף נתונים אלה בשום דרך אחרת,
במיוחד עבור אנשים שנדבקים אבל לא מראים תסמינים.
מידע זה חשוב לתכנון מדיניות
שתגביל את התפשטות נגיף קוביד-19.
הזמן שנחסך מתורגם להקדמה בחודשים רבי ערך
בייצור,
מה שיתן לנו יותר חיסוני קורונה יעילים מהר יותר.
ניסויים אלה הם מועילים --
למרות שתוצאות ניסויי שלב 3 האחרונות נשמעות מעודדות.
הגעת החיסון הראשון הולכת להיות פריצת דרך מונומנטלית.
זה פשוט לא ממש הסוף מהאגדות לו כולנו מקווים.
אנחנו נצטרך מספר חיסונים,
כי פשוט אין לנו את התשתית הדרושה
בשביל לחסן את כל שמונה מיליארד האנשים בעולם עם סוג אחד בלבד.
כל סוג חיסון דורש את התהליך והציוד המיוחד שלו
בשביל לייצר, לאחסן ולספק אותו.
אם יהיו לנו כמה חיסוני קוביד-19 יעילים,
נוכל להשתמש בכל הציוד שלנו באותו זמן.
חלק מהמועמדים המובילים צריכים להישמר בטמפרטורות נמוכות במיוחד
לפני שהם יסופקו לאנשים.
זה יכול להיות ממש קשה,
במיוחד במדינות שאין בהן אספקת חשמל אמינה
או שיטה בטוחה לאחסן אותם.
מדענים משתמשים בניסויי אתגר אנושיים
כבר מאות שנים.
הם האיצו את הפיתוח של חיסונים נגד טיפוס הבטן וכולרה,
והם עזרו לנו להבין טוב יותר כיצד מתפתחת חסינות
לדברים כמו שפעת, מלריה ודנגי.
אפילו השתמשנו בהם בעבר עבור סוגים אחרים של נגיף הקורונה.
היה הרבה ויכוח
לגבי אם ניסויי אתגר מסוכנים מדי.
אני חושבת שכדאי לקחת סיכונים אלה.
ניסוי אתגר יגייס רק משתתפים צעירים ובריאים --
תחשבו בין גילאי 20 ל 29.
פחות מאחוז אחד מהאנשים באותה קבוצת גיל
צריך לקחת אותם לבית החולים לאחר שהם נדבקים בקוביד-19.
אז סביר להניח שהאחוז יהיה נמוך עוד יותר בניסוי אתגר,
מכיוון שהחוקרים בודקים את המשתתפים
כדי לוודא שאין להם מחלות רקע.
הסיכוי של אדם צעיר ובריא למות מקוביד-19
הוא כחמש אלפיות האחוז.
זה אומר שמתוך כל 100,000 בני 20 שנדבקים בקוביד-19,
כחמישה מהם מתים.
אם הייתי יולדת בארצות הברית,
הסיכוי שלי למות יהיה גבוה מזה.
או שאתם יכולים לחשוב על זה ככה.
אם אחותי הקטנה הייתה זקוקה לכליה,
לא הייתי מהססת לרגע לפני שהייתי מציעה לה את שלי.
ואם אוכל לקחת על עצמי את הסיכון הזה לעזור לאדם אהוב,
זה הגיוני לאפשר לאנשים לקחת על עצמם סיכון דומה
כדי לזרז את הפיתוח של חיסון
שיעזור לא רק ליקיריהם,
אלא גם לכל אלה שסביבם.
יש הרבה שאנחנו עדיין לא יודעים,
במיוחד לגבי ההשפעות הארוכות טווח לקוביד-19.
התנדבתי למרות חוסר הוודאות הזה
כי כמו רבים מכם, אני מרגישה מתוסכלת
מהידיעה שמאות אלפי אנשים מתים.
וזה בלי להזכיר את המיליונים הנוספים שסובלים
כשהאמצעים לעצור את ההתפשטות גובים מחיר מהרווחה הגופנית,
הרגשית והנפשית שלנו.
מתברר שאני לא היחידה שמרגישה ככה.
מאז מאי, למעלה מ- 39,000 איש מרחבי העולם
התנדבו להשתתף בניסויי אתגר פוטנציאליים של קוביד-19
באמצעות עמותה שעזרתי להקים שנקראת 1Day Sooner.
אנו דוגלים במשתתפי ניסויי אתגר
ועודדנו בעלי עניין להתחיל להתכונן לניסויים אלה.
כבר במאי,
כאשר ניסויי אתגר עדיין היו בשיקול
על תפקידם במאבק נגד קוביד-19,
ארגון הבריאות העולמי ציטט את 1Day Sooner
כדוגמה לסוג המעורבות החברתית הנדרשת
כדי להריץ ניסוי אתגר.
באמצע אוקטובר,
ממשלת בריטניה הודיעה רשמית על כוונתה
להריץ ניסוי אתגר בתחילת 2021.
זה ברור שמגפת הקוביד-19 היא משבר עולמי.
זה נתן השראה לחדשנות מרסקת שיאים,
וזה הדגיש את המעשים האמיצים של עובדי חזית רבים,
אך היא גם גבתה מחיר קטסטרופלי.
ההגעה של כל חיסון חדש מקרבת אותנו צעד אחד קדימה לבנייה מחדש.
אבל הפיתרון הגלובלי האמיתי
טמון בכך שהחיסונים הללו יגיעו לידיים של אנשים בכל רחבי העולם.
ניסויי אתגר יכולים להיות חלק מהפתרון הזה.
תודה.